CELEX: 62017CN0074
Language: da
Date: 2017-02-10 00:00:00
Title: Sag C-74/17: Anmodning om præjudiciel afgørelse indgivet af Amtsgericht Düsseldorf (Tyskland) den 10. februar 2017 — Jonathan Heintges mod Germanwings GmbH

15.5.2017   
            
            
               DA
            
            
               Den Europæiske Unions Tidende
            
            
               C 151/17
            
         Anmodning om præjudiciel afgørelse indgivet af Amtsgericht Düsseldorf (Tyskland) den 10. februar 2017 — Jonathan Heintges mod Germanwings GmbH
   (Sag C-74/17)
   (2017/C 151/22)
   Processprog: tysk
   
      Den forelæggende ret
   
   Amtsgericht Düsseldorf
   
      Parter i hovedsagen
   
   
      Sagsøger: Jonathan Heintges
   
      Sagsøgt: Germanwings GmbH
   
      Præjudicielle spørgsmål
   
   
               I.
            
            
               Skal artikel 12, stk. 1, i forordning (EF) nr. 261/2004 (1) fortolkes således, at den deri nævnte »ret til yderligere kompensation« kun omfatter rettigheder, som beror på rettighedsgrundlag uden for forordningen?
            
         
               II.
            
            
               
                           a.
                        
                        
                           Såfremt det første spørgsmål besvares benægtende: Skal artikel 8 i forordning (EF) nr. 261/2004 fortolkes således, at det følger af denne bestemmelse, at passageren i tilfælde af, at et luftfartsselskab ikke leverer de i artiklens stk. 1 og 2 fastsatte ydelser, har et selvstændigt erstatningskrav på grund af manglende levering af de nævnte ydelser, og omfatter dette krav i bekræftende fald også refusion af udgifterne til omlægning af rejsen til det endelige bestemmelsessted [org. s. 2], som passageren selv har organiseret?
                        
                     
                           aa.
                        
                        
                           Såfremt spørgsmål a. besvares bekræftende: Er erstatningskravet vedrørende den anden befordring, som passageren selv har organiseret, omfattet af den i artikel 12, stk. 1, andet punktum, i forordning (EF) nr. 261/2004 omhandlede modregning?
                        
                     
                           b.
                        
                        
                           Såfremt det første spørgsmål besvares bekræftende, og national ret indeholder en bestemmelse, hvorefter passageren på grund af en tilsidesættelse af forpligtelsen i henhold til forordningens artikel 8 over for flyselskabet har ret til refusion af de udgifter, han har haft, fordi han selv har sørget for en anden befordring: Er denne ret til kompensation i henhold til national ret omfattet af den i forordningens artikel 12, stk. 1, andet punktum, omhandlede modregning?
                        
                     
                           c.
                        
                        
                           Såfremt modregning i henhold til artikel 12, stk. 1, andet punktum, i forordning (EF) nr. 261/2004 bekræftes, enten under det andet spørgsmål a. eller b.: Skal artikel 12 fortolkes således, at modregningen sker automatisk, uden at den erstatningspligtige part skal påberåbe sig den?
                        
                     
         
      (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT L 46, s. 1).